# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **SC FERMA VERDE DIN BUCOVINA SRL**, cu sediul în com. Rădășeni, str. General Perju, nr. 4, Judetul Suceava, înregistrată la APM Suceava cu nr. 11752/03.11.2017, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificările și completările ulterioare,

Agenția pentru Protecția Mediului Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.05.2019, că proiectul **“Creare de suprafețe împădurite în comuna Bunești, jud. Suceava“ – 3,88 ha** propus a fi amplasat în com. Bunești, judetul Suceava, nu se supune evaluării impactului asupra mediului.

Justificarea prezentei decizii:

1. Motivele pe baza cărora s-a stabilit neefectuarea evaluării impactului asupra mediului sunt următoarele:

Conform criteriilor de selecţie pentru stabilirea necesității efectuării evaluării impactului asupra mediului, prevăzute în Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**1. Caracteristicile proiectului**

1. *dimensiunea și concepția întregului proiect:* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 1 d). împădurirea terenurilor pe care nu a existat anterior vegetație forestieră.

Se propune impadurirea suprafetei de 3,88 ha, teren cu destinatia agricola, situat pe raza comunei Bunesti, jud. Suceava, afectat de alunecare fragmentata pe aproximativ 70% din suprafata perimetrului si care prezinta in interiorul acestuia 1 enclava incadrata la categoria terenuri neproductive, degradate.

Dupa curatarea terenului de vegetatie ierboasa si lemnoasa se va proceda la imprejmuirea terenului cu gard de plasa de sarma impletita si stalpi de lemn esenta tare vopsiti. La constructia gardului se vor respecta limitele mentionate in proiect (lista coordonatelor stereo).

Gardul se va construi inainte de inceperea lucrarilor de impadurire, va avea o lungime de 969 metri si va fi executat din stalpi lemn esenta tare și plasa metalica impletita.

In cadrul proiectului va fi creata o unitate amenajistica astfel:

**Unitatea amenajistica nr. 1a, S= 3,88 ha**

**GS54**- terenuri alunecatoare cu masa alunecata slab la moderat fragmentata, cu insule de soluri zonale (brune argiloiluviale) nederanjate sau slab la moderat fragmentate dar cu orizontul de humus ramas predominant la suprafata terenului, cu grosimea de peste 75 cm, fara exces prelungit de apa. Solul este slab carbonat cu textura lutoasa, afanat, **propice culturii salcamului**. Avand in vedere aceste caracteristici,

Compozitia de impadurire este:

- **Formula impadurire principala 75 Sc 10 Fr 10 Ci 5 Ml**

- ***Formula impadurire alternativa 75 Sc 25 Fr***

Schema de plantare: 3 randuri de Sc, 1 rand de specie de amestec.

Desimea culturilor: 5000 puieti/ha.

Infiintarea plantatiei cuprinde urmatoarele categorii de lucrari:

- transportul puietilor din pepiniera pana la terenul de impadurit;

- saparea santurilor pentru depozitarea puietilor;

- transportul puietilor prin purtare directa;

- pichetarea terenului in vederea impaduriri;

- plantarea puietilor in gropi;

- retezarea tulpinii puietilor la foioase.

Necesarul de puieti pe specii la plantare si completari este urmatorul:

Salcam=17460 puieti;

Cires salbatic=2328 puieti;

Frasin= 2328 puieti;

Malin= 1164 puieti.

1. *cumularea cu alte proiecte existente şi/sau aprobate:* FERMA VERDE DIN BUCOVINA SRL, are in arendare o suprafata de 20,02 ha; în zona respectivă sunt în aprobare sau aplicare alte proiecte de împădurire.
2. *utilizarea resurselor naturale, în special a solului, a terenurilor, a apei şi a biodiversităţii:*

Mod de asigurare a utilităţilor: nu este cazul.

Terenul este agricol, utilizat ca pășune, cu gradd aceentuat de degradare.

1. *cantitatea și tipurile de deșeuri generate/gestionate:* Nu estte cazul.

e) *poluarea și alte efecte negative:* pe perioada derularii lucrarilor de executie pot aparea emisii:

* noxe de la mijloacele de transport a materialelor;
* pulberi pământ de la operaţiile de săpături.

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat.

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:* pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

g) *riscurile pentru sănătatea umană:* nu este cazul.

**2. Amplasarea proiectului**

a)*utilizarea actuală și aprobată a terenurilor*: terenul este situat în comuna Bunești, jud. Suceava; terenul aparține titularului și are folosința actuală: agricol.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbție a mediului natural, acordându-se o atenție specială următoarelor zone*:

1. zone umede, zone riverane, guri ale râurilor– nu este cazul;
2. zonele costiere şi mediul marin – nu este cazul;
3. zonele montane şi forestiere – nu este cazul;
4. arii naturale protejate de interes național, comunitar, internațional– nu este cazul;
5. conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: nu este cazul;
6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – nu este cazul;
7. zonele cu o densitate mare a populaţiei – nu este cazul;
8. peisaje şi situri importante din punct de vedere istoric, cultural sau arheologic – nu este cazul.

**3. Tipurile și caracteristicile impactului potențial**

1. *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie;
2. *natura impactului* - nu este cazul;
3. *natura transfrontalieră a impactului*– lucrările propuse nu au efecte transfrontieră;
4. *intensitatea şi complexitatea impactului* - impactul va fi redus în perioada de funcţionare;
5. *probabilitatea impactului* – impact redus, pe perioada de funcţionare a obiectivului;
6. *debutul, durata, frecvența și reversibilitatea preconizate ale impactului*– impact redus, pe perioada de exploatare, fără reversibilitate;
7. *cumularea impactului cu impactul altor proiecte existente şi/sau aprobate* - în zona respectivă sunt în aprobare sau aplicare alte proiecte de împădurire, fără impact semnificativ care să cumuleze impactul cu cel produs de proiectul propus;
8. *posibilitatea de reducere efectivă a impactului-* nu este cazul.

 II. Motivele pe baza cărora s-a stabilit necesitatea neefectuării evaluării adecvate sunt următoarele:

Proiectul nu face obiectul prevederilor Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, respectiv a OM nr. 19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.

Proiectul deține Punctul de vedere al custodelui sitului NATURA 2000 **ROSCI0310/ROSSPA0064 Lacurile Fălticeni** (care se află la o distanță de 950 m), Agenția Națională pentru Arii Naturale Protejate, nr. 104/S.T.SV/27.05.5019.

Proiectul nu este susceptibil de a avea un impact negativ semnificativ asupra speciilor și habitatelor pentru conservarea cărora a fost declarată aria naturală protejată.

 III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

Prin adresa nr. 3843//VP/17.05.2019 a Administrației Naționale APELE ROMÂNE - SGA Suceava, APM Suceava a fost informată informată că proiectul propus nu se supune procedurii de emitere a avizului de gospodărire a apelor.

**Condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor obținute;

**-** în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;

- se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor;

- Măsurile și condițiile de realizare a proiectului în conformitate cu Avizul de gospodărire a apelor: nu este cazul.

**Condiţii impuse pentru organizarea de şantier**: nu este cazul.

 **La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

**DIRECTOR EXECUTIV**

|  |  |
| --- | --- |
| Şef Serviciu,Avize, Acorduri, Autorizaţii,  | Şef Serviciu,Calitatea Factorilor de Mediu  |
| Întocmit  |  |